11. ฐานะทางการเงินและผลการดำเนินงาน

11.1 สรุปงบการเงินเฉพาะของบริษัท และ งบการเงินรวม

[]

ตารางแสดงอัตราส่วนทางการเงิน

[]

  11.2 คำอธิบายและการวิเคราะห์ฐานะทางการเงินและผลการดำเนินงาน

  ( ก ) ผลการดำเนินงาน

  ภาพรวมของผลการดำเนินงานที่ผ่านมา

ในปี 2552
ประเทศไทยยังคงได้รับผลจากความวุ่นวายทางการเมืองและวิกฤติการเงินโลกอย่างต่อเนื่อง
ซึ่งทำให้ธุรกิจโดยรวมอยู่ในภาวะยากลำบาก โดยเฉพาะอย่างยิ่งธุรกิจการบริการจัดงาน (Event
Management Business)ซึ่งเป็นธุรกิจหลักของกลุ่มบริษัทที่ได้รับผลกระทบโดยตรง
รายได้จากภาคเอกชนลดลงอย่างเห็นได้ชัด
โดยลูกค้าได้มีการลดการจัดกิจกรรมและตัดลดงบประมาณในการใช้จ่ายเงิน
กอปรกับรัฐมีนโยบายคุมเข้มในการจัดงานที่เกี่ยวกับเครื่องดื่มแอลกอฮอลล์

ในส่วนของผลการดำเนินงานของ บริษัท บายอน ซีเอ็ม ออร์กาไนเซอร์ จำกัด
ซึ่งเป็นบริษัทย่อยตั้งอยู่ ณ ประเทศกัมพูชายังประสบภาวะขาดทุน
เนื่องจากรายได้ไม่เป็นไปตามเป้าหมาย ต้นทุนการให้บริการอยูในระดับที่สูง
ปัญหารายได้ที่อยู่ในระดับที่ต่ำ ส่วนหนึ่งเป็นผลมาจากปัญหาการเมืองในประเทศไทย
ซึ่งส่งผลกระทบต่อความสัมพันธ์กับประเทศกัมพูชา ทำให้บริษัทตัดสินใจปิดบริษัท บายอนฯ ลง

แม้ว่า รายได้ของกลุ่มบริษัทจะลดลงเมื่อเทียบกับปีที่ผ่านมา แต่บริษัทฯ
สามารถทำกำไรขั้นต้นในอัตราที่สูงขึ้นเมื่อเทียบกับปีทีผ่านมา
เนื่องจากความสามารถในการจัดการต้นทุนการให้บริการ อย่างไรก็ตาม กิจการยังแสดงผลขาดทุน
โดยได้รับผลกระทบจากการตั้งค่าเผื่อลูกหนี้สงสัยจะสูญจากลูกหนี้ บริษัท กาล่า แพลน จำกัด
และลูกหนี้ The Museum Co., Ltd. ซึ่งเป็นบริษัทจดทะเบียน ณ ประเทศ กัมพูชา

รายได้

ปี 2552 กลุ่มบริษัทมีรายได้จากการให้บริการรวม 741 ล้านบาท ลดลงจากปี 2551 จำนวน 50
ล้านบาทหรือลดลงร้อยละ 6.4 รายได้หลักของกลุ่มมาจากการให้บริการการจัดงาน (Event
Management Business) เป็นจำนวนทั้งสิ้น 504 ล้านบาท คิดเป็นร้อยละ 63.6
ของรายได้ทั้งหมด รายได้ดังกล่าวลดลงจากปี 2551 จำนวน 62.7 ล้านบาท หรือคิดเป็นร้อยละ
11.0 รายได้จากการให้บริการด้านอุปกรณ์เป็นรายได้ที่รองลงมาของกลุ่มบริษัทฯ มีรายได้ทั้งสิ้น
259 ล้านบาท ซึ่งคิดเป็นร้อยละ 32.6 ของรายได้รวม และรายได้ดังกล่าวเพิ่มขึ้นคิดเป็นร้อยละ
12.3 หรือ 28.4 ล้านบาท การเพิ่มขึ้นของรายได้ เป็นผลมาจากการลงทุนใน บริษัท เอ็กซ์โปซิชั่น
เทคโนโลยี จำกัด (รับจ้างติดตั้งวัสดุและอุปกรณ์ไฟฟ้า) ซึ่งได้สะท้อนภาพผลการดำเนินงาน
ของทั้งปีในปี 2552

รายได้ลำดับถัดมาของกลุ่มบริษัทฯ
เป็นรายได้จากธุรกิจการให้บริการทางด้านการผลิตสื่อสำหรับการนำเสนอมีรายได้จำนวนทั้งสิ้น
21.7ล้านบาทหรือคิดเป็นร้อยละ 2.7ของรายทั้งหมด ซึ่งลดลงจากปี 2551 จำนวน 18.3 ล้านบาท
หรือคิดเป็นร้อยละ 45.7

การลดลงของรายได้ของกลุ่มบริษัท โดยภาพรวมเป็นผลมาจากสภาวะทางการเมือง
และวิกฤติทางการเงินโลกซึ่งส่งผลกระทบต่อธุรกิจของกิจการ

ต้นทุนการให้บริการ

กลุ่มบริษัทมีต้นทุนการให้บริการในปี 2552 เป็นเงิน 606.5 ล้านบาท คิดเป็นร้อยละ 81.8
ของรายได้ ในปี 2551 กลุ่มบริษัทฯ มีต้นทุนบริการทั้งสิ้น 665.1 ล้านบาท หรือคิดเป็นร้อยละ
83.2 ของรายได้ ในปี 2552 อัตตราต้นทุนเมื่อเทียบกับรายได้อยู่ในระดับที่ต่ำกว่าปี 2551
เนื่องจากปี 2551 มีงานที่มีขนาดใหญ่และมีต้นทุนสูง เช่น งานนิทรรศการน้ำ (World Water
Expo) ในต่างประเทศ งานแสดงแสง สี เสียง ณ ประเทศกัมพูชา และงานพิพิธภัณฑ์ เป็นต้น

จากการบริหารจัดการต้นทุนที่ดีขึ้น ทำให้กลุ่มบริษัทมีอัตรากำไรขั้นต้นอยู่ที่ 134.9
ล้านบาทหรือคิดเป็นร้อยละ 18.2 ของรายได้ ซึ่งสูงกว่าปี 2551 ซึ่งอยู่ที่ร้อยละ 16 ของรายได้

ค่าใช้จ่ายในการขายและบริหาร

ในปี 2552 กลุ่มบริษัทมีค่าใช้จ่ายในการขายและบริหาร
(รวมค่าตอบแทนผู้บริหารและหนี้สงสัยจะสูญ) ทั้งสิ้น 125.2 ล้านบาท คิดเป็นร้อยละ 16.9
ของรายได้ ขณะที่ปี 2551 มีค่าใช้จ่ายจำนวน 132.3 ล้านบาทหรือร้อยละ 16.7 ของรายได้
พิจารณาจากจำนวนเงินค่าใช้จ่ายในปี 2552 ลดลงจากปี 2551 จำนวน 7.1 ล้านบาท หรือร้อยละ
5.3 ซึ่งเป็นผลมาจากการควบคุมค่าใช้จ่ายในการบริหาร และการลดลงของค่าตอบแทนผู้บริหาร

ค่าใช้จ่ายขายและบริหารของบริษัท ซีเอ็ม ออร์กาไนเซอร์ จำกัด (มหาชน) มีจำนวนทั้งสิ้น 122.8
ล้านบาทในปี 2552 และ 63.5 ล้านบาทในปี 2551
การเพิ่มขึ้นทั้งหมดเป็นผลมาจากหนี้สงสัยจะสูญจำนวน 66.2 ล้านบาท จำนวนดังกล่าวประกอบด้วย
การตั้งสำรองด้อยค่าเงินให้กู้ยืมแก่บริษัท บายอน ซีเอ็ม ออร์กาไนเซอร์ จำกัด จำนวน 47.5
ล้านบาท การตั้งค่าเผื่อหนี้สงสัยจะสูญ (ลูกหนี้การค้า)บริษัท บายอนฯ จำนวน 8.9 ล้านบาท
การตั้งสำรองค่าเผื่อหนี้สงสัยจะสูญ บริษัท กาล่า แพลน จำกัด จำนวน 2.9 ล้านบาท
และการตั้งสำรองค่าเผื่อหนี้สงสัยจะสูญ The Museum Co., Ltd. จำนวน 5.1 ล้านบาท

กำไรสุทธิ

กลุ่มบริษัทมีผลการดำเนินงานขาดทุนสุทธิในรอบปี 2552 เป็นเงิน 5.6 ล้านบาท ขาดทุนลดลง 8.4
ล้านบาท หรือคิดเป็นร้อยละ 60 เมื่อเทียบกับปี 2551 ที่มีผลขาดทุนสุทธิ 14.04 ล้านบาท
สาเหตุหลักของการขาดทุนเนื่องจาก การลดลงของรายได้ ความสามารถในการทำกำไร
โดยวัดจากกำไรขั้นต้นอยู่ในเกณฑ์ปกติ ค่าใช้จ่ายขายบริหารลดลงจากปี 2551 จำนวน 7.1
ล้านบาท หรือคิดเป็นร้อยละ 5.4

  ( ข ) ฐานะทางการเงิน

สินทรัพย์

ณ วันที่ 31 ธันวาคม 2552 กลุ่มบริษัทมีสินทรัพย์รวมทั้งสิ้น 570.9 ล้านบาท
แบ่งเป็นสินทรัพย์หมุนเวียน 295.7 ล้านบาท และ สินทรัพย์ไม่หมุนเวียน 275.2 ล้านบาท
เมื่อเปรียบเทียบกับ ณ วันที่ 31 ธันวาคม 2551 ซึ่งมีสินทรัพย์รวม 539.7
และมีอัตราส่วนระหว่างสินทรัพย์หมุนเวียน และ สินทรัพย์ไม่หมุนเวียน 210 ล้านบาท และ 329.6
ล้านบาท ลำดับ

การเพิ่มขึ้นของสินทรัพย์หมุนเวียนเกิดจากลูกหนี้การค้าภาครัฐรายหนึ่งค้างชำระเงินเป็นจำนวน
128.5 ล้านบาท สินทรัพย์หมุนเวียนอื่นเพิ่มขึ้น 9.5 ล้านบาท
ซึ่งส่วนใหญ่ของจำนวนที่เพิ่มขึ้นเป็นลูกหนี้สรรพากร

การลดลงของสินทรัพย์ไม่หมุนเวียนจำนวน 54.4 ล้านบาท
โดยรวมเกิดจากการลดลงของเงินฝากติดภาระค้ำประกัน การลดลงของภาษีถูกหัก ณ ที่จ่าย
(ลูกหนี้สรรพากร) และการลดลงของสินทรัพย์ไม่หมุนเวียนอื่น ในปี 2551 สินทรัพย์ไม่หมุนเวียนอื่น
จำนวน 10.2 ล้านบาท ในจำนวนดังกล่าวเป็นเงินค้ำประกันผลงานจำนวน 7.8 ล้านบาท
จากการที่บริษัทรับจัดงานนิทรรศการระยะยาวในต่างประเทศ

หนี้สิน

ณ วันที่ 31 ธันวาคม 2552 กลุ่มบริษัทมีหนี้สินทั้งสิ้น 322.9 ล้านบาท แบ่งเป็นหนี้สินหมุนเวียน
291.9 ล้านบาท และ หนี้สินไม่หมุนเวียน 30.9 ล้านบาท ขณะที่ ณ สิ้นสุดปี 2551
กลุ่มบริษัทมีหนี้สินรวม 287.6 ล้านบาท เป็นหนี้สินหมุนเวียน 269.0 ล้าบาท
และหนี้สินไม่หมุนเวียนจำนวน 18.5 ล้านบาท

การเพิ่มขึ้นของหนี้สินหมุนเวียนและหนี้สินไม่หมุนเวียนโดยรวมเกิดจากการเพิ่มขึ้นของเงินเบิกเกินบัญชีและเงินกู้ยืมระยะสั้นและระยะยาวจากสถาบันการเงิน
เพื่อเสริมสภาพคล่อง กรณีลูกหนี้การค้าภาครัฐรายหนึ่งค้างชำระหนี้

ส่วนของผู้ถือหุ้น

ณ วันที่ 31 ธันวาคม 2552 กลุ่มบริษัทมีส่วนของผู้ถือหุ้นทั้งสิ้น 248.0 ล้านบาท ลดลง 4.2
ล้านบาท หรือคิดเป็นร้อยละ 1.66 เมื่อเทียบกับปี 2551
การลดลงดังกล่าวเป็นผลจากการดำเนินงานที่ขาดทุน

สภาพคล่อง

ในปี 2552 กลุ่มบริษัท มีกระแสเงินสดจากกิจกรรมต่างๆ ดังนี้

-   กระแสเงินสดสุทธิใช้ไปในกิจกรรมดำเนินงาน 33.37 ล้านบาท
    ซึ่งส่วนใหญ่เป็นผลกระทบจากการเพิ่มขึ้นของลูกหนี้การค้า

-   กระแสเงินสดสุทธิใช้ไปในกิจกรรมลงทุน 3.4 ล้านบาท
    ซึ่งส่วนใหญ่เป็นการลงทุนเพิ่มเติมในสินทรัพย์ถาวร (อาคาร ที่ดิน และอุปกรณ์ดำเนินงาน)

-   กระแสเงินสดสุทธิได้มาจากกิจกรรมจัดหาเงิน 35.3 ล้านบาท
    ซึ่งเป็นผลจากการกู้ยืมเงินจากสถาบันการเงินเพื่อเสริมสภาพคล่อง

โครงสร้างเงินทุน

อัตราส่วนหนี้สินต่อส่วนของผู้ถือหุ้นของกลุ่มบริษัท ณ วันที่ 31 ธันวาคม 2552 เท่ากับ 1.30 เท่า
เพิ่มขึ้นจากปี 2551 ซึ่งมีอัตราส่วนหนี้สินต่อส่วนของผู้ถือหุ้น เท่ากับ 1.14 เท่า
การเพิ่มขึ้นของอัตราส่วนดังกล่าวเป็นผลมาจากการเพิ่มขึ้นของเงินเบิกเกินบัญชีและเงินกู้ยืมจากสถาบันการเงิน
(เพื่อซื้อสินทรัพย์ถาวรและเสริมสภาพคล่อง) และการลดลงของกำไรสะสมจากผลขาดทุนในปี 2552

11.3 ค่าตอบแทนของผู้สอบบัญชี

บริษัทฯ และบริษัทย่อยอีก 8 บริษัท ใช้บริษัท เอเอ็นเอส ออดิท เป็นผู้สอบบัญชี
โดยข้อมูลเกี่ยวกับค่าตอบแทนของผู้สอบบัญชีในปี 2551 เป็นดังนี้

  []